Príloha č.1

**Opis predmetu zákazky**

**„Výsadba novej izolačnej zelene“**

V súvislosti s poskytnutím podpory formou dotácie z Environmentálneho fondu na rok 2020 v rámci Programu obnovy dediny má verejný obstarávateľ záujem o revitalizáciu verejne prístupnej centrálnej plochy v obci spojenú s realizáciou novej výsadby verejnej zelene. Stručný popis východiskovej situácie: Vo vlastníctve žiadateľa, v centrálnej časti obce sa nachádza verejný priestor s prestárlou a nedostatočne zastúpenou zeleňou vhodný na revitalizáciu. Pozemok vo vlastníctve obce je o výmere cca 2632 m2.Verejný obstarávateľ má záujem o revitalizáciu verejného priestranstva, ktorú zabezpečí formou novej výsadby v existujúcom zastavanom území obce nachádzajúcom sa v uličnom priestore, v blízkosti hlavnej cestnej komunikácie a autobusovej zastávky. V rámci projektu sa budú realizovať terénne úpravy a výsadba novej zelene. Cieľom projektu je revitalizácia existujúceho verejného priestranstva obce v zastavanom území obce, konkrétne na parcele č.204 a 205, č.LV 402, v katastrálnom území obce Zemianske Sady. Revitalizácia verejného priestoru má byť zrealizovaná tak, aby esteticky, prevádzkovo a funkčne spĺňala nároky na moderný exteriér a zároveň rešpektovala environmentálne aspekty daného územia. Cieľom architektonicko-dispozičného riešenia bude zatraktívnenie verejného priestranstva pre občanov a návštevníkov cintorína. Revitalizácia v rámci projektu bude spĺňať podmienky zachovania biodiverzity, zelenej infraštruktúry a adaptácie na zmiernenie dopadov zmeny klímy. Práce a materiály: príprava pôdy na výsadbu, mulčovanie, hĺbenie jám, geotextília, doplnenie rašelinou, cereritom, bor. kôrou, kameňom, výsadba, ukotvenie, výsev trávnika a polievanie, práce a materiály sa budú uplatňovať na ploche cca 2 632 m2. Výsledok: 1 zrevitalizovaný priestor, 229 ks nových stromov a kríkov, 2 632 m2 zrevitalizovanej plochy. Výsadba nových drevín a zelene: nákup nových drevín a zelene: 229 ks nových drevín a zelene, riešená plocha nových výsadieb sa bude realizovať na ploche cca 2 632 m2. Výsledok: 1 zrevitalizovaný priestor, 229 ks nových stromov a kríkov, 2 632 m2 zrevitalizovanej plochy. Podrobné informácie k predmetu zákazky sú uvedené vo výkaze výmer projektu.